Nasewufike ekugcineni kwendlela ...

Nkulunkulu ukunika intsambo yekutakulwa

Kusebentisa budlabha tjwala netidzakamiva akusiyo intfo lensha. Libhayibheli livamise kukhuluma ngemiphumela yekunatsa tjwala budlabha lokufanana nse nekusebentisa tidzakamiva budlabha.

Kute umuntfu lotiphatsa kahle nasadzakiwe.

TAGA 20:1b

Kusebentisa budlabha tidzakamiva kuholela ekutiphatseni kabi

Indzaba yaLoti isibonelo lesihle sekutsi kusebentisa tjwala budlabha kusephula kanjani similo kuphindze futsi kubangele kutiphatsa ngendlela lembi.

Lendvodzakati yaLoti yematubulo yakhuluma kulena lencane, yatsi: “Babe wetfu semdzala, kantsi futsi kulelive kute indvodza lengalala natsi njengobe bonkhe bantfu benta. Kota, sitewunatsisa babe liwayini, bese silala naye, sentele kutatitfolela bantfwana kubabe.” Kulobo busuku uyise bamnatsisa liwayini, wadzakwa. Litubulo lakhe langena kuye, lalala neyise. Loti akazange asamuve nekutsi wangena nini waphuma nini engutjeni, ngobe bekadzakwe kakhulu.

GENESISI 19:31-33

Ingabe kusa kunengi kakhulu ngemuva kwebusuku bangayitolo

Liyawukwenta uve shangatsi untanta emagagasini elwandle nome njengemuntfu lolele etsala letintsambo letiboshelwe ensikeni yemkhumbi. Utawutsi: “Bangilimatile, kodvwa angikabuva buhlungu; bangishayile, kodvwa angikhumbuli. Nginelibhabhalazi, ngifuna kuyawunatsa futsi.”

TAGA 23:34-35

Sikhatsi sekutihlolisisa

Ngako-ke caphelani kutsi nitiphatsa njani. Ningatiphatsisi kwebantfu labangakahlakaniphi, kepha njengalabahlakaniphile. Nibambisise ematfuba, ngobe emalanga mabi. Ngako-ke ningabi tilima, kodvwa yatini loko lokuyintsandvo yeNkhosi.

Ningadzakwa, ngobe kuvela kuko inkhanuko, kodvwa gcwaliswani ngaMoya.

KUBASE-EFESU 5:15-18

Tsembela kuNkulunkulu hhayi kutidzakamiva

“Babusisiwe labamphofu emoyeni,

ngobe umbuso welizulu wabo.”

MATEWU 5:3

UwaNkulunkulu

Anati yini kutsi umtimba wenu ulithempeli laMoya Longcwele lohlala kini, lenamemukela kuNkulunkulu, nekutsi futsi anisibo benu? Nine nibaNkulunkulu, natsengwa ngelinani lelikhulu. Ngako-ke mdvumiseni Nkulunkulu emitimbeni yenu.

1 KUBASEKHORINTE 6:19-20

Nkulunkulu ukuhlomise emandla ekutsatsa tintfo kancanekancane

Wenelisa kuphila kwami ngalokuhle,

kuvuseleleke emandla ebusha bami,

ngivuseleleke ngibe njengelusweti.

TIHLABELELO 103:5

Beka emehlo akho emgomeni

Akusho kutsi konkhe loku sengikubambile nekutsi sengiphelelisiwe. Kepha ngicondze kutsi ngikubambe kube kwami, njengobe naKhristu wangizuza, wangenta kutsi ngibe wakhe. Bazalwane, angisho kutsi mine lucobo sengikubambile, kepha kunye lengikwentako: Ngikhohlwa lokungemuva, ngitelulele kulokusembili.

KUBASEFILIPHI 3:12-13

Nkulunkulu wenta tonkhe tintfo tibe tinsha

Ngako-ke nangabe umuntfu akuKhristu, usidalwa lesisha; tintfo letindzala setendlulile, konkhe sekwentiwe kwaba kusha.

2 KUBASEKORINTHE 5:17

Khumbula!

Akusiko lokwengcile, kepha lokunendzaba nguloko lokwenta ngelikusasa lakho:

Kutfola lusito mayelana nekuba sigcila setidzakamiva shayela:
I-Alcoholics Anonymous 0861 435 722
I-Narcotics Anonymous 083 900 6962
I-SANCA 0861 472 622

Tinyembeti tingaba khona ebusuku,

kodvwa ngakusasa ekuseni kube kujabula.

TIHLABELELO 30:5b

*Imibhalo yemavesi itsetfwe eBhayibhelini leSiswati 1996.

Ishicilelwe yabuye futsi yasatjalaliswa yiNhlangano yeteLibhayibheli yaseNingizimu Afrika.

www.biblesociety.co.za

Bibles and audio Bibles are available on the BibleSA-app